CELEX: C2007/269/106
Language: el
Date: 2007-11-10 00:00:00
Title: Υπόθεση T-342/07: Προσφυγή της 10ης Σεπτεμβρίου 2007 — Ryanair κατά Επιτροπής

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/59
            
         Προσφυγή της 10ης Σεπτεμβρίου 2007 — Ryanair κατά Επιτροπής
   (Υπόθεση T-342/07)
   (2007/C 269/106)
   Γλώσσα διαδικασίας: η αγγλική
   Διάδικοι
   
      Προσφεύγουσα: Ryanair Holdings Plc (Δουβλίνο, Ιρλανδία) (εκπρόσωποι: J. Swift, QC, V. Power, Solicitor, A. McCarthy, Solicitor, G. Berrish, lawyer, D. Hull, Solicitor)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση·
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα, με την υπό κρίση προσφυγή, ζητεί την ακύρωση της απόφασης C(2007) 3104 της Επιτροπής, της 27ης Ιουνίου 2007, που χαρακτηρίζει πράξη συγκέντρωσης ως μη συμβατή προς την κοινή αγορά και τη λειτουργία της Συμφωνίας ΕΟΧ (υπόθεση COMP/M.4439 — Ryanair/Aer Lingus).
   Η προσφεύγουσα ισχυρίζεται ότι η Επιτροπή εκτίμησε εσφαλμένως και δεν απέδειξε επαρκώς κατά νόμον ότι η συγχώνευση μπορεί να οδηγήσει σε σημαντική παρακώλυση του αποτελεσματικού ανταγωνισμού στο πλαίσιο της κοινής αγοράς. Επικουρικώς, η προσφεύγουσα υποστηρίζει ότι η Επιτροπή εκτίμησε εσφαλμένως και δεν απέδειξε επαρκώς κατά νόμον ότι η συγχώνευση, όπως τροποποιήθηκε κατόπιν δεσμεύσεων εκ μέρους της προσφεύγουσας κατά το στάδιο της έρευνας, μπορεί να οδηγήσει σε σημαντική παρακώλυση του αποτελεσματικού ανταγωνισμού.
   Η προσφεύγουσα, προς στήριξη της προσφυγής της, ισχυρίζεται ότι η Επιτροπή εκτίμησε προδήλως εσφαλμένως α) την ανταγωνιστική σχέση μεταξύ των δύο μεταφορέων· β) τα εμπόδια στη διέλευση/επέκταση· γ) την ανάλυση των δρομολογίων, την απόδοση της συγχώνευσης και τις δεσμεύσεις της προσφεύγουσας.